
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1625 

2 Νοεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μετονομασία Εργαστηρίων του Τμήματος Πολιτικών 
Μηχανικών της Πολυτεχνικής Σχολής του Αριστο- 
τελείου Πανεπιστημίου Θεσσαλονίκης και καθορι¬ 
σμός του εσωτερικού τους κανονισμού. 1 

Ίδρυση Εργαστηρίου Μετάφρασης και Επεξεργασίας 
του Λόγου στονΤομέα Μετάφρασης του Τμήματος 
Γαλλικής Γλώσσας και Φιλολογίας του Αριστοτε- 
λείου Πανεπιστημίου Θεσσαλονίκης και καθορι¬ 
σμός του εσωτερικού του κανονισμού. 2 

Συγκρότηση Γνωμοδοτικής Επιτροπής για την επανα¬ 
ξιολόγηση της πρότασης που υποβλήθηκε και 
εγκρίθηκε στα πλαίσια του Μέτρου 2.3, κατηγορίες 
Πράξεων 2.3.2.ιε' «Ανάπτυξη/προσαρμογή ειδικού 
εκπαιδευτικού υλικού (λογισμικού, ψηφιακού υλι¬ 
κού) εκπαιδευτικών δραστηριοτήτων για υποστήρι¬ 
ξη του εκπαιδευτικού έργου στα ΤΕΕ», 2.3.2.ιστ' 
«Συντονισμένη εφαρμογή των δικτυακών και υπο¬ 
λογιστικών τεχνολογιών στα ΤΕΕ», της Ενέργειας 
2.3.2, που συγχρηματοδοτείται απάτην Ευρωπάίκή 

Ένωση μέσω του ΕΠΕΑΕΚII. 3 

Έγκριση Προγράμματος Μεταπτυχιακών Σπουδών 
του Τμήματος Νομικής του Δημοκρίτειου Πανεπι¬ 
στημίου Θράκης σε σύμπραξη με το Τμήμα Διοίκη¬ 
σης Επιχειρήσεων του ΤΈ.Ι. Καβάλας με τίτλο 
«Σπουδές Νοτιοανατολικής Ευρώπης». 4 


ΑΠΟΦΑΣΕΙ Σ 

Αριθ. 68679α/Β1 (1) 

Μετονομασία Εργαστηρίων του Τμήματος Πολιτικών Μη¬ 
χανικών της Πολυτεχνικής Σχολής του Αριστοτελείου 
Πανεπιστημίου Θεσσαλονίκης και καθορισμός του 
εσωτερικού τους κανονισμού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5του Ν. 1268/1982 


(Α' 87), όπως η παράγραφος αυτή τροποποιήθηκε με το 
άρθρο 48 παρ. 2του Ν. 1404/1983 (Α' 173) και το πρώτο 
εδάφιο αυτής αντικαταστάθηκε μετηνπερ. γ'της παρ. 22 
του άρθρου 13του Ν. 3149/2003 (Α' 141). 

2. Τις διατάξεις του άρθρου 4 παρ. 1 εδ. γ' του 
Ν. 2083/1992 (Α'159). 

3. Τις διατάξεις του άρθρου 29Ατου Ν. 1558/1985 (Α' 
137), όπως αυτό προσετέθη με το άρθρο 27 του 
Ν. 2081/1992 (Α' 154) και αντικαταστάθηκε με το άρθρο 1 
παρ. 2ατου Ν. 2469/1997 (Α'38). 

4. Τις διατάξεις του άρθρου 1, περ. II του Π.Δ. 55/1996 
«Περιορισμός συναρμοδιοτήτων κατά την έκδοση των δι¬ 
οικητικών πράξεων» (Α' 48). 

5. Τις διατάξεις της αρ. 14650/ΔΙΘΕ 85/17.3.2004 Κοι¬ 
νής Απόφασης του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 519). 

6. Τις διατάξεις της αρ. 37876/ΣΤ5/26.4.2004 Κοινής 
Απόφασης του Πρωθυπουργού και της Υπουργού Εθνι¬ 
κής Παιδείας και Θρησκευμάτων «Καθορισμός αρμοδιο¬ 
τήτων Υφυπουργών του Υπουργείου Εθνικής Παιδείας 
και Θρησκευμάτων» (Β' 608). 

7. Τη σύμφωνη γνώμη της Γενικής Συνέλευσης του Τμή¬ 
ματος Πολιτικών Μηχανικών της Πολυτεχνικής Σχολής 
του Αριστοτελείου Πανεπιστημίου Θεσσαλονίκης (συνε¬ 
δρία αρ. 11/29.6.2004). 

8. Το γεγονός ότι από την εφαρμογή των διατάξεων της 
παρούσας απόφασης προκαλείται ενδεχόμενη δαπάνη 
σε βάρος του προϋπολογισμού του Αριστοτελείου Πανε¬ 
πιστημίου Θεσσαλονίκης, από την κάλυψη εξόδων οργά¬ 
νωσης συμποσίων, συνεδρίων και άλλων επιστημονικών 
εκδηλώσεων, την πραγματοποίηση δημοσιεύσεων και 
εκδόσεων, καθώς και από την πρόσκληση Ελλήνων και 
ξένων αναγνωρισμένων επιστημόνων. Η εν λόγω δαπάνη 
εξαρτάται από πραγματικά γεγονότα και θα καλύπτεται 
κατά ένα μέρος της από ίδιους πόρους των Εργαστη¬ 
ρίων, κατά το προβλεπόμενα στο άρθρο 6 της παρούσας 
απόφασης, κατά το δε υπόλοιπο μέρος αυτής, θα καλύ¬ 
πτεται από τις πιστώσεις που διατίθενται στα Εργαστή¬ 
ρια από το Τμήμα Πολιτικών Μηχανικών του Αριστοτελεί- 
ου Πανεπιστημίου Θεσσαλονίκης, χωρίς αύξηση της 
κρατικής επιχορήγησης προς το Πανεπιστήμιο αυτό, 
αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Μετονομασία Εργαστηρίων - 
Καθορισμός της Γνωστικής τους Περιοχής 

Τα ακόλουθα Εργαστήρια της Πολυτεχνικής Σχολής 
του Αριστοτελείου Πανεπιστημίου Θεσσαλονίκης, τα 
οποία κατανεμήθηκαν στο Τμήμα Πολιτικών Μηχανικών 
της Σχολής αυτής με την αρ. Β1/107/1.2.1983 απόφαση 
του Υπουργού Εθνικής Παιδείας και Θρησκευμάτων (Β' 
73), μετονομάζονται και καθορίζεται η γνωστική τους πε¬ 
ριοχή ως εξής: 

I. Το Εργαστήριο Εφαρμοσμένης Στατικής, το οποίο 
ιδρύθηκε μετο Β.Δ.της31 Αυγ./18Σεπτ. 1957 (ΑΊ85), με¬ 
τονομάζεται σε Εργαστήριο Στατικής και Δυναμικής των 
Κατασκευών. Γνωστική περιοχή του Εργαστηρίου αποτε¬ 
λεί ο ευρύτερος χώρος της Στατικής και Δυναμικής των 
Κατασκευών, συμπεριλαμβανομένης και της Μηχανικής 
των Υλικών, τόσο σε αναλυτικό, θεωρητικό, υπολογιστικό 
όσο και σε πειραματικό επίπεδο. 

II. Το Εργαστήριο Σιδηροπαγούς Σκυροδέματος, το 
οποίο ιδρύθηκε μετο Π.Δ. 1063/1977 (Α'351), μετονομά¬ 
ζεται σε Εργαστήριο Κατασκευών Οπλισμένου Σκυροδέ¬ 
ματος και Φέρουσας Τοιχοποιίας. Γνωστική περιοχή του 
Εργαστηρίου αποτελεί ο ευρύτερος χώρος των Κατα¬ 
σκευών από Οπλισμένο Σκυρόδεμα και Φέρουσα Τοιχο¬ 
ποιία, τόσο σε αναλυτικό, θεωρητικό, υπολογιστικό όσο 
και σε πειραματικό επίπεδο. 

III. Το Εργαστήριο Σιδηρών Κατασκευών, το οποίο ιδρύ¬ 
θηκε μετο Π.Δ. 396/1980 (Α' 109), μετονομάζεται σε Ερ¬ 
γαστήριο Μεταλλικών Κατασκευών. Γνωστική περιοχή 
του Εργαστηρίου αποτελεί ο ευρύτερος χώρος των Με¬ 
ταλλικών και Σύμμεικτων Κατασκευών, τόσο σε αναλυτι¬ 
κό, θεωρητικό, υπολογιστικό όσο και σε πειραματικό επί¬ 
πεδο. 

IV. Το Εργαστήριο Αντοχής Υλικών, το οποίο ιδρύθηκε 
μετο Β.Δ. της 31 Αυγ./18 Σεπτ. 1957 (Α' 185), μετονομά¬ 
ζεται σε Εργαστήριο Πειραματικής Αντοχής Υλικών και 
Κατασκευών. Γνωστική περιοχή του Εργαστηρίου αποτε¬ 
λεί η πειραματική μελέτη της συμπεριφοράς υλικών, δο¬ 
μικών στοιχείων και κατασκευών που υποβάλλονται σε 
στατικές - δυναμικές - σεισμικές φορτίσεις στο Εργαστή¬ 
ριο ή επί τόπου (ίη είΐυ). 

Άρθρο 2 

Αποστολή - Αντικείμενα 

1. Κάθε Εργαστήριο έχει ως αποστολή την εν γένει προ¬ 
ώθηση της Επιστήμης καιτης Τεχνολογίας σε θέματα που 
εμπίπτουν στη γνωστική του περιοχή. Τα ειδικότερα αντι¬ 
κείμενα κάθε Εργαστηρίου περιλαμβάνουν: 

I. Την κάλυψη διδακτικών αναγκών σε προπτυχιακό και 
μεταπτυχιακό επίπεδο. 

II. Την υποστήριξη ερευνητικών αναγκώντου Τμήματος 
Πολιτικών Μηχανικών σε γενικά και ειδικά θέματα της 
γνωστικής περιοχής του Εργαστηρίου. 

III. Τη δημιουργία θεωρητικής επιστημονικής και τεχνο¬ 
λογικής υποδομής για βελτίωση του διδακτικού και γενι¬ 
κότερα του εκπαιδευτικού καθώς και του ερευνητικού έρ¬ 
γου στη γνωστική του περιοχή. 

IV. Την εκπόνηση ερευνητικών προγραμμάτων σε όλα 
τα συναφή πεδία της γνωστικήςτου περιοχής, αυτοτελώς 
ή σε συνεργασία με άλλα εκπαιδευτικά, επιστημονικά και 
ερευνητικά ιδρύματα της χώρας και του εξωτερικού, κα¬ 


θώς και δημόσιους και ιδιωτικούς φορείς και οργανι¬ 
σμούς της χώρας. 

V. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστημο¬ 
νικών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

VI. Την παροχή υπηρεσιών σε ιδιώτες και σε κάθε νομι¬ 
κής μορφής οργανισμούς κατά τα προβλεπόμενα στο 
Π.Δ. 159/1984 (Α'53). 

VII. Τη συνεργασία με συναφείς δημόσιες υπηρεσίες, 
οργανισμούς, δήμους, κοινότητες καθώς και άλλους επι¬ 
στημονικούς και κοινωνικούς φορείς, με σκοπό την κατά 
το δυνατόν μεγαλύτερη και καλύτερη συμβολή του Εργα¬ 
στηρίου στη διερεύνηση και μελέτη προβλημάτων ανά¬ 
πτυξης της χώρας σε θέματα σχετικά με το επιστημονικό 
και ερευνητικό πεδίο του Εργαστηρίου. 

2. Τα ειδικότερα αντικείμενα του Εργαστηρίου Πειρα¬ 
ματικής Αντοχής Υλικών και Κατασκευών περιλαμβάνουν 
επιπλέον: 

I. Την υποστήριξη των διδακτικών δραστηριοτήτων των 
λοιπών Εργαστηρίων του οικείου Τομέα, σε προπτυχιακό 
και μεταπτυχιακό επίπεδο, κατά το τμήμα τους που σχετί¬ 
ζεται με τη γνωστική περιοχή του Εργαστηρίου, μετά από 
σχετικό αίτημά τους. 

II. Την υποστήριξη εκπόνησης του πειραματικού μέ¬ 
ρους ερευνητικών προγραμμάτων των λοιπών Εργαστη¬ 
ρίων του οικείου Τομέα, εφόσον εμπίπτει στη γνωστική 
περιοχή του Εργαστηρίου, μετά από σχετικό αίτημά τους. 

Άρθρο 3 
Προσωπικό 

Κάθε Εργαστήριο στελεχώνεται από μέλη του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Πο¬ 
λιτικών Μηχανικών που το γνωστικό αντικείμενο της θέ¬ 
σης που κατέχουν εμπίπτει στα διδακτικά και ερευνητικά 
αντικείμενα του Εργαστηρίου, από μέλη του Ειδικού Τε¬ 
χνικού Εργαστηριακού Προσωπικού (Ε.Τ.Ε.Π.), καθώς 
και από μέλη του λοιπού επιστημονικού προσωπικού και 
του διοικητικού προσωπικού που τοποθετούνται στο Ερ¬ 
γαστήριο με τη διαδικασία των άρθρων 4 παρ. 1 (δ) του 
Ν. 2083/1992 (Α' 159) και 22 παρ. 5 του Ν. 1268/1982 
(όπως η παράγραφος αυτή προσετέθη με το άρ. 13 παρ. 
3βτου Ν. 2817/2000 - Α' 78), αντίστοιχα. 

Άρθρο 4 

Διοίκηση - Αρμοδιότητες 

1. Κάθε Εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Πολιτικών Μηχανικών του Αριστοτελείου Πανεπιστημίου 
Θεσσαλονίκης που ορίζεται με τη διαδικασία των διατά- 
ξεωντου άρθρου 28 παρ. 22του Ν. 2083/1992 (Α' 159). 

2. Ο διευθυντής ασκεί τις αρμοδιότητες που ορίζονται 
στο άρ. 7 του Ν. 1268/1982 και επιπλέον: συντονίζει το δι¬ 
δακτικό (προπτυχιακό - μεταπτυχιακό) και ερευνητικό έρ- 
γοτου Εργαστηρίου, καταρτίζει και υποβάλλει στη Γενική 
Συνέλευση του Τμήματος το ετήσιο πρόγραμμα λειτουρ- 
γίαςτου Εργαστηρίου και μεριμνά για τηντήρησή του, με¬ 
ριμνά για τη στελέχωση, τηνοικονομική διαχείριση καιτην 
κατανομή των χώρων του Εργαστηρίου, εισηγείται στη 
Γενική Συνέλευση του Τμή ματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό 
και υπογράφει κάθε έγγραφο. 

Άρθρο 5 

Εγκατάσταση - Λειτουργία 

1. Κάθε Εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Αριστοτε- 
λείου Πανεπιστημίου Θεσσαλονίκης και σε χώρους που 
παραχωρούνται σε αυτό για την εγκατάσταση των οργά¬ 
νων και του λοιπού τεχνικού εξοπλισμού που είναι ανα¬ 
γκαίος για τη διενέργεια των εργαστηριακών ασκήσεων 
και των ερευνητικών προγραμμάτων. Στο χώρο εγκατά¬ 
στασης τοποθετείται πινακίδα με τον τίτλο του Εργαστη¬ 
ρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο Εργαστήριο στο πλαίσιο 
ερευνητικού προγράμματος ή άλλου έργου, που έχει 
αποφασισθεί, και καθορίζει την προτεραιότητα στη χρη¬ 
σιμοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σε αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους, καθώς και στην προστασία των οργάνων και 
εγκαταστάσεων του Εργαστηρίου από βλάβες. 

4. Η χρησιμοποίηση ειδικών οργάνων του Εργαστηρίου 
επιτρέπεται μόνο στο προσωπικό του ή σε άλλους ερευ¬ 
νητές, που έχουν ειδική επί των οργάνων αυτών εκπαίδευ¬ 
ση και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Με εισήγηση του διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του Εργαστηρίου, σύμφωνα με τα άρ. 18 του 
Ν. 1268/1982,5 του Π .Δ. 407/1980 (Α' 112) και 2 παρ. 1 εδ. 
δ του Ν. 1674/1986 (Α'203), όπως αυτά ισχύουν. 

Άρθρο 6 
Έσοδα 

Τα έσοδα κάθε Εργαστηρίου προέρχονται από: 

1. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

2. Τη διάθεση ερευνητικών και εν γένει επιστημονικών 
προϊόντων. 

3. Την παροχή υπηρεσιών σε ιδιώτες και σε κάθε νομι¬ 
κής μορφής οργανισμούς σύμφωνα με το άρ. 3 παρ. 3 του 
Π.Δ. 159/1984 (Α'53). 

4. Τις πιστώσεις που διατίθενται από το Τμήμα Πολιτι¬ 
κών Μηχανικών του Αριστοτελείου Πανεπιστημίου Θεσ¬ 
σαλονίκης με τη διαδικασία του άρ. 4 παρ. 1ε του 
Ν. 2083/1992. 

5. Τις κληρονομιές, τις δωρεές και τις κληροδοσίες που 
καταλείπονται στο Αριστοτέλειο Πανεπιστήμιο Θεσσαλο¬ 
νίκης για τους σκοπούς του οικείου Εργαστηρίου. 

Άρθρο 7 

Τηρούμενα βιβλία 

1. Γιατις ανάγκες κάθε Εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, αρχείο ερευνητικών προγραμμάτων, βι¬ 
βλίο μεταβολών προσωπικού, πρωτόκολλο εισερχομέ¬ 


νων και εξερχομένων εγγράφων, καθώς και κάθε άλλο βι¬ 
βλίο ή στοιχείο που προβλέπεται από ειδικές διατάξεις. 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο. 

Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθ. 115647/Β1 (2) 

Ίδρυση Εργαστηρίου Μετάφρασης και Επεξεργασίας 
του Λόγου στον Τομέα Μετάφρασης του Τμήματος 
Γαλλικής Γλώσσας και Φιλολογίας του Αριστοτελείου 
Πανεπιστημίου Θεσσαλονίκης και καθορισμός του 
εσωτερικού του κανονισμού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/1982 
«Γ ιατη δομή καιλειτουργίατων Ανωτάτων Εκπαιδευτικών 
Ιδρυμάτων» (Α' 87) όπως η παράγραφος αυτή τροποποι¬ 
ήθηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
το εδ. γ' της παρ. 22 του άρθρου 13 του Ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (Α' 141). 

2. Τις διατάξεις του άρθρου 4 παρ. 1 εδ. γ του 
Ν. 2083/1992, «Εκσυγχρονισμός της Ανωτάτης Εκπαί¬ 
δευσης» (ΑΊ59). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρου 1 περ. ιιτου Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

5. Τις διατάξεις της αριθμ. 37876/ΣΤ5/26.4.2004 από¬ 
φασης του Πρωθυπουργού και της Υπουργού Εθνικής 
Παιδείας και Θρησκευμάτων «καθορισμός αρμοδιοτήτων 
των Υφυπουργών του Υπουργείου Εθνικής Παιδείας και 
Θρησκευμάτων» (ΦΕΚ608τ.Β'). 

6. Τις διατάξεις της αρ. 14650/ΔΙΘΕ 85/17.3.2004 Από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519). 

7. Τη σύμφωνη γνώμη της Γενικής Συνέλευσης του Τμή¬ 
ματος Γαλλικής Γλώσσας και Φιλολογίας του Αριστοτε- 
λείου Πανεπιστημίου Θεσσαλονίκης (συνεδρίαση 180η/ 
3.7.2003). 

8. Το γεγονός ότι από την εφαρμογή των διατάξεων της 
παρούσης απόφασης προκαλείται ετήσια δαπάνη ύψους 
6.000 ΕΥΡΩ η οποία για το τρέχον έτος ανέρχεται στο πο¬ 
σό των 8.500 ΕΥΡΩ και θα βαρύνει τον προϋπολογισμό 
του Αριστοτελείου Πανεπιστημίου Θεσσαλονίκης (ΚΑΕ 
4121). Κατά την επόμενη πενταετία η ανωτέρω δαπάνη 
αναμένεται να εξοικονομηθεί κατά ένα μέρος της από ίδι¬ 
ους πόρους του εργαστηρίου κατά τα προβλεπόμενα στο 
άρθρο 6 της παρούσης απόφασης κατά δε το υπόλοιπο 
μέρος αυτής, θα καλύπτεται από τις πιστώσεις που θα εγ- 
γράφονται στον προϋπολογισμό του Πανεπιστημίου, χω¬ 
ρίς αύξηση της κρατικής επιχορήγησης προς αυτό. 

Επίσης προκαλείται ενδεχόμενη δαπάνη σε βάρος του 
προϋπολογισμού του Εθνικού και Καποδιστριακού Πανε¬ 
πιστημίου Αθηνών, από την κάλυψη εξόδων οργάνωσης 
σεμιναρίων και διαλέξεων από το Εργαστήριο Μετάφρα¬ 
σης και Επεξεργασίας του Λόγου. Η εν λόγω δαπάνη, το 
ύψος της οποίας εξαρτάται από πραγματικά γεγονότα, 
θα καλύπτεται από τις πιστώσεις που διατίθενται στο ερ¬ 
γαστήριο από τον Τομέα Μετάφρασης του ανωτέρω Πα¬ 
νεπιστημίου, αποφασίζουμε: 

Άρθρο 1 

Ίδρυση 

Ιδρύεται στον Τομέα Μετάφρασης του Τμήματος Γαλ¬ 
λικής Γλώσσας και Φιλολογίας της Φιλοσοφικής Σχολής 
του Αριστοτελείου Πανεπιστημίου Θεσσαλονίκης. 
Εργαστήριο Μετάφρασης και Επεξεργασίας του Λόγου 
Το Εργαστήριο αυτό απαρτίζεται από τις παρακάτω μο¬ 
νάδες: 

α) Μεταφρασιολογία και Γλώσσες Ειδίκευσης 
β) Διαπολιτισμική Μεσολάβηση και Μετάφραση 
γ) Αυτόματη Επεξεργασία Φυσικών Γλωσσών. 

Άρθρο 2 
Αποστολή 

Αποστολή του Εργαστηρίου είναι: 

1. Η κάλυψη των εκπαιδευτικών και ερευνητικών ανα¬ 
γκών του Τομέα καθώς και σκοπών που στοχεύουν στο 
κοινωνικό σύνολο και την παραγωγή. 

Ειδικότερα, το Εργαστήριο εξυπηρετεί εκπαιδευτικές 
και ερευνητικές ανάγκες στα εξής επιστημονικά πεδία: 
α) της θεωρίας και κριτικής της Μετάφρασης 
β) της Διαπολιτισμικής Μεσολάβησης και Μετάφρασης 
γ) της Μηχανικής Μετάφρασης 
δ) της Επεξεργασίας και Ανάλυσης Γραπτού και Προ¬ 
φορικού Λόγου 

ε) της Επεξεργασίας και Μετάδοσης της Πληροφορίας. 

2. Η κατάρτιση των προπτυχιακών φοιτητών, η άσκηση 
μεταπτυχιακών φοιτητών και η επαγγελματική επιμόρφω¬ 
ση πτυχιούχων Φιλοσοφικών, Ανθρωπιστικών, Παιδαγω¬ 
γικών και Πολυτεχνικών Σχολών. 

3. Η διεξαγωγή ερευνητικού έργου με σκοπό τη συμβο¬ 
λή του Εργαστηρίου στην επίλυση προβλημάτων που 
σχετίζονται με το γνωστικό του αντικείμενο, αυτοτελώς ή 
σε συνεργασία με Ακαδημαϊκά Ιδρύματα και Ερευνητικά 
Κέντρα, ιδιωτικούς φορείς έρευνας, παραγωγής και πα¬ 
ροχής υπηρεσιών, δημόσιες υπηρεσίες και οργανισμούς. 

4. Η διοργάνωση επιστημονικών διαλέξεων, ημερίδων, 


σεμιναρίων, συμποσίων, συνεδρίων και άλλων επιστημο¬ 
νικών εκδηλώσεων, η πραγματοποίηση δημοσιεύσεων 
και εκδόσεων και η πρόσκληση ελλήνων και ξένων ανα¬ 
γνωρισμένων επιστημόνων. 

5. Η παροχή υπηρεσιών σε ιδιώτες κατά τα προβλεπό¬ 
μενα στο Π.Δ. 159/1984 (Α'53). 

6. Η έκδοση επιστημονικού περιοδικού, στο οποίο δη¬ 
μοσιεύονται τα αποτελέσματα της ερευνητικής και λοι¬ 
πής δραστηριότητας των μελώντου Εργαστηρίου και άλ¬ 
λων συγγενών Τ μη μάτω ν του Α. Π. Θ., τω ν Α. Ε. I. της χώρας 
και Πανεπιστημιακών Ιδρυμάτων της αλλοδαπής. 

Άρθρο 3 
Προσωπικό 

Το Εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τομέα Μετάφρα¬ 
σης του Τμήματος Γαλλικής Γλώσσας και Φιλολογίας που 
το γνωστικό αντικείμενο της θέσης που κατέχουν εμπίπτει 
στα διδακτικά και ερευνητικά αντικείμενα του εργαστηρί¬ 
ου, από μέλη του Ειδικού Τεχνικού Εργαστηριακού Προ¬ 
σωπικού (Ε.Τ.Ε.Π.) καθώς και από μέλη του λοιπού επι¬ 
στημονικού προσωπικού και του διοικητικού προσωπικού 
που τοποθετούνται στο εργαστήριο με τη διαδικασία των 
άρθρων 4 παρ. 1 (δ) του Ν. 2083/1992 και 13 παρ. 3βτου 
Ν. 2817/2000 (Α'78) αντίστοιχα. 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τομέα Μετά- 
φρασηςτου Τ μήματος Γ αλλικής Γλώσσας και Φιλολογίας 
του Πανεπιστημίου Θεσσαλονίκης που ορίζεται με τη δια¬ 
δικασία των διατάξεων του άρθρου 28 παρ. 22 του 
Ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τομέα του ετήσιου προγράμματος λειτουργίας του εργα¬ 
στηρίου και η μέριμνα για την τήρησή του, η μέριμνα για 
τη στελέχωση, την οικονομική διαχείριση και την κατανο¬ 
μή των χώρων του εργαστηρίου, η εισήγηση στη Γενική 
Συνέλευση του Τομέα για τον ορισμό των υπευθύνων για 
τα αναλώσιμα υλικά και τον κινητό εξοπλισμό και η υπο¬ 
γραφή κάθε εγγράφου. 

Άρθρο 5 

Εγκατάσταση-Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Αριστοτελείου 
Πανεπιστημίου Θεσσαλονίκης και σε χώρους που παρα- 
χωρούνται σ’ αυτό για την εγκατάσταση των οργάνων και 
του λοιπού τεχνικού εξοπλισμού που είναι αναγκαίος για 
τη διενέργεια των εργαστηριακών ασκήσεων και των 
ερευνητικών προγραμμάτων. Στο χώρο εγκατάστασης 
τοποθετείται πινακίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τομέα είναι δυνατή η πρόσληψη επιστημόνων σχετικά με 
τις διδακτικές και ερευνητικές δραστηριότητες του εργα¬ 
στηρίου, σύμφωνα με τα άρθρα 18 Ν. 1268/1982, 5 του 
Π.Δ. 407/1980 (ΑΊ12) και2παρ. 1 εδ.δ'τουΝ. 1674/1986 
(Α'203) όπως αυτά ισχύουν. 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο3παρ. 
3 του Π.Δ. 159/1984. 

δ. Τις πιστώσεις που διατίθενται από το Τμήμα Γαλλικής 
Γλώσσας και Φιλολογίας του Πανεπιστημίου Θεσσαλονί¬ 
κης με τη διαδικασία του άρθρου 4 παρ. 1ε του 
Ν. 2083/1992. 

ε. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Θεσσαλονίκης για τους 
σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: 

Βιβλίο περιουσιακών στοιχείων, φάκελος οικονομικών 
στοιχείων κάθε έτους, κατάλογος επιστημονικών βιβλίων, 
περιοδικών και οργάνων, βιβλίο προγραμματισμού και 
δραστηριοτήτων, πρωτόκολλο εισερχομένων και εξερχο- 
μένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Άρθρο 9 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 


Αριθ. 15202 (3) 

Συγκρότηση Γνωμοδοτικής Επιτροπής για την επαναξιο¬ 
λόγηση της πρότασης που υποβλήθηκε και εγκρίθηκε 
στα πλαίσια του Μέτρου 2.3, κατηγορίες Πράξεων 
2.3.2.ιε' «Ανάπτυξη/προσαρμογή ειδικού εκπαιδευτι¬ 
κού υλικού (λογισμικού, ψηφιακού υλικού) εκπαιδευτι¬ 
κών δραστηριοτήτων για υποστήριξη του εκπαιδευτι¬ 
κού έργου στα ΤΕΕ», 2.3.2.ισΤ «Συντονισμένη εφαρ¬ 
μογή των δικτυακών και υπολογιστικών τεχνολογιών 
στα ΤΕΕ», της Ενέργειας 2.3.2, που συγχρηματοδοτεί- 
ται από την Ευρωπαϊκή Ένωση μέσω του ΕΠΕΑΕΚII. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 29.Α Ν. 1558/1985 «Κυβέρ¬ 
νηση και Κυβερνητικά όργανα» (ΦΕΚ 137/Α) όπως συ¬ 
μπληρώθηκε με το άρθρο 27 του Ν. 2081/1992 (ΦΕΚ 
154/Α) και αντικαταστάθηκε με το άρθρο 1 παρ. 2α του 
Ν. 2469/1997 (ΦΕΚ38/Α). 

2. Τον Κανονισμό 2082/1993 του Συμβουλίου των Ευ¬ 
ρωπαϊκών Κοινοτήτων. 

3. Την Απόφαση της Επιτροπής των Ε.Κ. Ε(2000) 
3405/28.11.2000, σχετικά με την έγκριση του Κοινοτικού 
Πλαισίου Στήριξης για τις κοινοτικές διαρθρωτικές πα¬ 
ρεμβάσεις στις περιφέρειες που υπάγονται στο στόχο 1 
και στην Ελλάδα. 

4. Το Ν. 2860/2000 (ΦΕΚ251/Α/14.11.2000) «Διαχείριση, 
παρακολούθηση, και έλεγχος του Κοινοτικού Πλαισίου 
Στήριξης και άλλες διατάξεις» και ειδικότερα το άρθρο 4 
παραγ. 3, καθώς και τις τροποποιήσεις του Ν. 3193/2003, 
άρθρο 17 (ΦΕΚ 266/20.11.2003). 

5. Την Κοινή Υπουργική Απόφαση (ΦΕΚ 1533/Β7 
14.12.2000) για τη «Σύσταση Ειδικής Υπηρεσίας Διαχείρι- 
σηςτου Επιχειρησιακού Προγράμματος Εκπαίδευσης και 
Αρχικής Επαγγελματικής Κατάρτισης». 

6. Το Συμπλήρωμα Προγραμματισμού όπως εγκρίθηκε 
στις 29.5.2001 με απόφαση της 1ης Επιτροπής Παρακο¬ 
λούθησης του Επιχειρησιακού Προγράμματος Εκπαίδευ¬ 
σης και Αρχικής Επαγγελματικής Κατάρτισης και ειδικό¬ 
τερα το τμήμα που αναφέρεται στο Μέτρο. 

7. Την τροποποίηση συμπληρώματος προγραμματι¬ 
σμού με το υπ’ αρ. 4819/9.5.2003 έγγραφο της ΕΥΔτου 
ΕΠΕΑΕΚ II και ειδικότερα το τμήμα που αναφέρεται στο 
Μέτρο που εντάσσεται η πράξη για την οποία γίνεται η 
πρόσκληση, καθώς και τους δυνητικούς Τελικούς Δικαι¬ 
ούχους και τα κριτήρια επιλογής των πράξεων όπως πε- 
ριγράφονται στην παραπάνω απόφαση. 

8. Τις διατάξεις του Π.Δ. 121/2004 (ΦΕΚ 84/τ.Α/10.3.3004) 
«Διορισμός Υπουργών και Υφυπουργών». 

9. Την με αριθμό 35235/ΣΤ5/16.4.2004 (ΦΕΚ 583/τ.Β/ 
19.4.2004) απόφαση της Υπουργού ΕΠΘ «περί μεταβίβα¬ 
σης δικαιώματος υπογραφής “Με εντολή Υπουργού”», 
όπως συμπληρώθηκε και τροποποιήθηκε με την απόφα¬ 
ση υπ’ αρ. 41773/ΣΤ (ΦΕΚ 680τ.Β/10.5.2004). 

10. Το υπ’ αριθμ. Φ.908/32075/Η/2.4.2004 (ΦΕΚ 109τεύ- 
χος Γ'/19.4.2004), απόφαση με θέμα: «Διορισμός Ειδικού 
Γραμματέα Υπηρεσιών Ενιαίου Διοικητικού Τομέα Θεμά¬ 
των ΕΈ. και ΚΠΣ του ΥΠΕΠΘ». 

11. Την με αρ. 6240/6.6.2003 πρόσκληση υποβολής 
πρότασης του ΕΠΕΑΕΚ II στα πλαίσια της Ενέργειας 

2.3.2, κατηγορίες Πράξεων 2.3.2.ιδ' «Δημιουργία δικτυα- 
κού τόπου και ένταξη εκπαιδευτικού υλικού για τα ΤΕΕ 
στο διαδίκτυο - Ανάπτυξη υπηρεσιών στο διαδίκτυο», 

2.3.2. ιε' «Ανάπτυξη/προσαρμογή ειδικού εκπαιδευτικού 
υλικού (λογισμικού, ψηφιακού υλικού) εκπαιδευτικών 
δραστηριοτήτων για υποστήριξη του εκπαιδευτικού έρ¬ 
γου στα ΤΕΕ», 2.3.2.ιστ' «Συντονισμένη εφαρμογή των δι- 
κτυακών και υπολογιστικών τεχνολογιών στα ΤΕΕ». 

12. Το με αριθ. 31699/29.7.2004 έγγραφο της Αρχής 
Πληρωμής. 

13. Το με αριθ. 1615/2.9.2004 έγγραφο της ΕΥΕ - 
ΥΠΕΠΘ. 

14. Τις υπάρχουσες υπηρεσιακές ανάγκες και συγκε¬ 
κριμένα: την αποτελεσματικότερη λειτουργία της υπηρε¬ 
σίας και την καλύτερη εξυπηρέτηση του πολίτη, καθώς 
και τη λειτουργία του εν λόγω συλλογικού οργάνου εκτός 
ωραρίου εργασίας για υπαλλήλους ή μισθωτούς του Δη¬ 
μοσίου, ΝΠΔΔ και ΟΤΑ. 

15. Ότι προκαλείται δαπάνη που θα καλυφθεί από την 
Τεχνική Βοήθεια του Επιχειρησιακού Προγράμματος Εκ¬ 
παίδευσης και Αρχικής Επαγγελματικής Κατάρτισης, το 
ύψος της οποίας θα καθοριστεί με έκδοση σχετικής κοι¬ 
νής υπουργικής απόφασης σύμφωνα με το Ν. 3205/2003, 
αποφασίζουμε: 

Τη συγκρότηση Γνωμοδοτικής Επιτροπής για την επα¬ 
ναξιολόγηση κόστους των υποέργων 2 και 5 της πρότα¬ 
σης «Επαγγελματικό Λογισμικό στην ΤΕΕ: επιμόρφωση 
και εφαρμογή» που αφορά το Μέτρου 2.3, Ενέργεια 2.3.2 
και τις Κατηγορίες Πράξεων «Ανάπτυξη/προσαρμογή ει¬ 
δικού εκπαιδευτικού υλικού (λογισμικού, ψηφιακού υλι¬ 
κού) εκπαιδευτικών δραστηριοτήτων για υποστήριξη του 
εκπαιδευτικού έργου στα ΤΕΕ» και «Συντονισμένη εφαρ¬ 
μογή των δικτυακών και υπολογιστικών τεχνολογιών στα 
ΤΕΕ». Για τα υποέργα αυτά θα πρέπει να επαναπροσδιο¬ 
ριστούν οι αμοιβές που αφορούν στον Επιστημονικό Σύμ¬ 
βουλο του έργου, ώστε να αποτυπώνουν τα πραγματικά 
κόστη, σύμφωνα με το αρ. 31699/29.7.2004 έγγραφο της 
Αρχής Πληρωμής. 

Τα μέλη της Γνωμοδοτικής Επιτροπής είναι: 

1) Λορέντζος Νίκος, Αναπληρωτής Καθηγητής ΓΠΑ 

2) Κουτσούκης Νικήτας, Επίκουρος Καθηγητής ΔΠΘ 

3) Λάκκο Σπυριδούλα, στέλεχος ΕΥΔ ΕΠΕΑΕΚ. 

Η παρούσα απόφαση δεν αναιρεί την προηγούμενη (αρ. 
15492/17.11.2003) όσον αφορά στο κομμάτι του προϋπο¬ 
λογισμού των υπολοίπων υποέργων του έργου. Επίσης, 
για την Πράξη 2.3.2.ιδ «Δημιουργία δικτυακού τόπου και 
ένταξη εκπαιδευτικού υλικού για τα ΤΕΕ στο διαδίκτυο - 
Ανάπτυξη υπηρεσιών στο διαδίκτυο» θα υπάρξει νέα Από¬ 
φαση Συγκρότησης Γνωμοδοτικής Επιτροπής. 

Οι ημερομηνίες Αξιολόγησης θα οριστούν από την ΕΥΔ. 

Η διάρκεια των εργασιών ορίζεται σε ένα μήνα με ημε¬ 
ρομηνία έναρξης την ημερομηνία υπογραφής της παρού- 
σης. 

Η γραμματειακή υποστήριξη θα γίνει από την Αναστα¬ 
σίου Νίκη, υπάλληλο του ΕΑΠ. 

Η απασχόληση των ανωτέρω υπαλλήλων θα είναι επί 
πλέον του ωραρίου εργασίας τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2004 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Αριθ. 67893/Β7 (4) 

Έγκριση Προγράμματος Μεταπτυχιακών Σπουδών του 
Τμήματος Νομικής του Δημοκρίτειου Πανεπιστημίου 
Θράκης σε σύμπραξη με το Τμήμα Διοίκησης Επιχει- 
ρήσεωντου Τ.Ε.Ι. Καβάλας με τίτλο «Σπουδές Νοτιοα¬ 
νατολικής Ευρώπης». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του Ν. 2083/1992 

(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του Ν. 2327/1995 (ΦΕΚ 
156 τ.Α') «Εθνικό Συμβούλιο Παιδείας.και άλλες δια¬ 

τάξεις» και του άρθρου 5 παρ 12γτου Ν. 2916/2001 (ΦΕΚ 
114 τ.Α') «Διάρθρωση της ανώτατης εκπαίδευσης και 
ρύθμιση θεμάτων του τεχνολογικού τομέα αυτής». 

2. Τις διατάξεις του άρθρου 29 Α'του Ν. 1558/1985 (ΦΕΚ 
137 τ.Α'), όπως αυτό προστέθηκε με το άρθρο 27 του 
Ν. 2081/1992 (ΦΕΚ 154 τ.Α') και αντικαταστάθηκε με την 
παράγραφο 2 ατού άρθρου 1 του Ν. 2469/1997 (ΦΕΚ38 
τ.Α'). 

3. Την αριθ. 37876/ΣΤ5 (ΦΕΚ 608 τ.Β'/26.4.2004) κοινή 
απόφαση του Πρωθυπουργού κοίτης Υπουργού Εθνικής 
Παιδείας και Θρησκευτικών «Καθορισμός αρμοδιοτήτων 
Υφυπουργών του Υπουργείου Εθνικής Παιδείας και Θρη¬ 
σκευμάτων». 

4. Την 31364/Β7/27.3.2002 (ΦΕΚ 411 τ.Β'/5.4.2002) 
υπουργική απόφαση «Σύμπραξη τμημάτων ΤΕΙ στα Προ¬ 
γράμματα Μεταπτυχιακών Σπουδών των Πανεπιστη¬ 
μίων». 

5. Την αριθ. 5935/2.6.2003 Προκήρυξη του ΕΠΕΑΕΚ II 
για την υποβολή προτάσεων με τίτλο «Αναμόρφωση - Νέα 
Προγράμματα Μεταπτυχιακών Σπουδών» και το αριθμ. 
3312/2.3.2004 έγγραφο της Ειδικής Υπηρεσίας Διαχείρι¬ 
σης ΕΠΕΑΕΚ με το οποίο γνωστοποιεί τον πίνακα εγκε¬ 
κριμένων προτάσεων προς χρηματοδότηση. 

6. Την απόφαση της Γενικής Συνέλευσης Ειδικής Σύν¬ 
θεσης του Τμήματος Νομικής του Δημοκρίτειου Πανεπι¬ 
στημίου Θράκης (συνεδρίαση 63/28.4.2004). 

7. Τις αποφάσεις της Συγκλήτου Ειδικής Σύνθεσης του 
Δημοκρίτειου Πανεπιστημίου Θράκης (συνεδρίαση 55/ 
30.6.2004). 

8. Τα αποσπάσματα πρακτικών της Γ ενικής Συνέλευσης 
του Τμήματος Διοίκησης Επιχειρήσεων της Σχολής Διοί¬ 
κησης και Οικονομίας του ΤΕΙ Καβάλας (συνεδρίαση 
21/19.5.2004). 

9. Το απόσπασμα πρακτικού του Συμβουλίου του ΤΕΙ 
Καβάλας (συνεδρίαση 21/26.5.2004). 

10. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Εγκρίνουμε από το ακαδημαϊκό έτος 2004-2005 τη λει¬ 
τουργία του Προγράμματος Μεταπτυχιακών Σπουδών με 
τίτλο «Σπουδές στη Νοτιοανατολική Ευρώπη», του Τμή¬ 
ματος Νομικήςτου Δημοκρίτειου Πανεπιστημίου Θράκης 
σε σύμπραξη με το Τμήμα Διοίκησης Επιχειρήσεων του 
ΤΕΙ Καβάλας σύμφωνα μετά εξής: 

Άρθρο 1 

Γ ενικές διατάξεις 

Το Τμήμα Νομικής του Δημοκρίτειου Πανεπιστημίου 
Θράκης σε σύμπραξη με το Τμήμα Διοίκησης Επιχειρή- 

σεων του ΤΕΙ Καβάλας, οργανώνει και λειτουργεί Πρό¬ 
γραμμα Μεταπτυχιακών Σπουδών (Π.Μ.Σ.), με τίτλο 
«Σπουδές Νοτιοανατολικής Ευρώπης», από το ακαδημαϊ¬ 
κό έτος 2004-2005, σύμφωνα με τις διατάξεις της απόφα¬ 
σης αυτής και τις διατάξεις των άρθρων 10 έως 12 του 
Ν. 2083/1992. 

Άρθρο 2 

Αντικείμενο - σκοπός 

Το Πρόγραμμα Μεταπτυχιακών Σπουδών αποσκοπεί 
στην ανάπτυξη της μεταπτυχιακής έρευνας και διδασκα¬ 
λίας, και την απόκτηση αντίστοιχης εμπειρίας στις σπου¬ 
δές Νοτιοανατολικής Ευρώπης και ειδικότερα στην πα¬ 
ροχή εξειδικευμένης γνώσης σε αναβαθμισμένες, υψη¬ 
λού επιπέδου μεταπτυχιακές σπουδές, στην προώθηση 
της επιστήμης και της έρευνας, στη υποστήριξη νέων 
εξειδικευμένων επιστημόνων και στην πρόσληψη φοιτη¬ 
τών και από χώρες της Ν.Α. Ευρώπης. 

Άρθρο 3 

Μεταπτυχιακοί τίτλοι 

Το Πρόγραμμα Μεταπτυχιακών Σπουδών απονέμει: 

α) Μεταπτυχιακό Δίπλωμα Ειδίκευσης στις σπουδές 
Νοτιοανατολικής Ευρώπης. 

β) Διδακτορικό Δίπλωμα στο ίδιο αντικείμενο. 

Άρθρο 4 

Κατηγορίες πτυχιούχων 

Στο Π.Μ.Σ. γίνονται δεκτοί και στα δύο επίπεδα πτυχι- 
ούχοι Νομικών, Οικονομικών και Ιστορικών Επιστημών, 
ημεδαπών ή αναγνωρισμένων ομοταγών Πανεπιστημίων 
της αλλοδαπής, καθώς και ΠτυχιούχοιτωνΤ.Ε.Ι., Τμήμα¬ 
τος Διοίκησης των Επιχειρήσεων, σύμφωνα με το άρθρο 
5παρ. 12γτου Ν. 2916/2001 (ΦΕΚ114 Α'). Γίνονται επίσης 
δεκτοί και απόφοιτοι άλλων Τμημάτων ΑΕΙ της ημεδαπής 
ή ομοταγώντης αλλοδαπής μετά από απόφαση της ΓΣΕΣ. 

Άρθρο 5 

Χρονική διάρκεια 

Η χρονική διάρκεια για την απονομή των κατά το άρθρο 
3 τίτλων ορίζεται ως εξής: 

1. Το Πρόγραμμα Μεταπτυχιακών Σπουδώντου Τμήμα¬ 
τος Νομικής του Δ.Π.Θ. περιλαμβάνει δύο επίπεδα σπου¬ 
δών, στα οποία αντιστοιχούν: 

α. Το Μεταπτυχιακό Δίπλωμα Ειδίκευσης. 

β. Το Διδακτορικό Δίπλωμα. 

2. α) Το πρώτο επίπεδο, που οδηγεί στη λήψη του Μετα¬ 
πτυχιακού Διπλώματος Ειδίκευσης περιλαμβάνει έναν κύ¬ 
κλο υποχρεωτικής φοίτησης διάρκειας τεσσάρων εξαμή¬ 
νων, ο οποίος ειδικότερα αναλύεται:α) στον κύκλο θεω¬ 
ρητικών μαθημάτων, β) στον κύκλο εφαρμογών και 
γ) στον κύκλο εξειδικευμένων θεμάτων και δ) στη συγ¬ 
γραφή και υποστήριξη μεταπτυχιακής μελέτης η οποία 
εκπονείται μετά το πέρας των μαθημάτων και σε χρονικό 
διάστημα τουλάχιστον τριών μηνών. 

Με απόφαση όμως της ΓΣΕΣ είναι δυνατό να αναγνωρί¬ 
ζεται με βάση υποβαλλόμενα σ’ αυτήν αντικειμενικά στοι¬ 
χεία χρόνος μεταπτυχιακών σπουδών σε ισότιμη πανεπι¬ 
στημιακή μονάδατης ημεδαπήςή της αλλοδαπής στο ίδιο 
επιστημονικό αντικείμενο και να συντέμνεται ανάλογα ο 
χρόνος του προηγούμενου εδαφίου του παρόντος άρ¬ 
θρου. 

β) Το δεύτερο επίπεδο, που οδηγεί στη λήψη του Διδα¬ 
κτορικού Διπλώματος, μπορεί να περιλαμβάνει, ως συνέ¬ 


χεια του πρώτου, έναν ακόμη κύκλο σπουδών διάρκειας 
δύο εξαμήνων σε εξειδικευμένα γνωστικά αντικείμενα, με 
παράλληλη ερευνητική εργασία για τη συγγραφή πρωτό¬ 
τυπης μονογραφίας ή τουλάχιστον δύο εξάμηνα ερευνη¬ 
τική εργασία για τη συγγραφή πρωτότυπης μονογρα¬ 
φίας. Περιλαμβάνει επίσης τη δημόσια υποστήριξη της 
διατριβής αυτής ενώπιον εξεταστικής επιτροπής κατά 
τους ειδικότερους όρους του εκάστοτε Νόμου. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαι¬ 
δευτικές και ερευνητικές δραστηριότητες για την απονο¬ 
μή των κατά το άρθρο 3 τίτλων ορίζονται ως εξής: 

1. Μεταπτυχιακού Διπλώματος Ειδίκευσης (Α' επίπεδο): 

Οι φοιτητές του Προγράμματος Μεταπτυχιακών Σπου¬ 
δών πρώτου επιπέδου πρέπει να παρακολουθήσουν και 
τις πέντε κατευθύνσεις του Προγράμματος και στους 
τρεις κύκλους που αναφέρονται στο άρθρο 5 παρ. 2 του 
παρόντος. Ειδικότερα σε ό,τι αφορά τον κύκλο των θεω¬ 
ρητικών μαθημάτων, τα θέματα είναι τα ακόλουθα: 

α) Ευρωπαϊκής ολοκλήρωσης και προοπτικής Ν.Α. Ευ¬ 
ρώπης. 

β) Η Ν.Α. Ευρώπη ως γεωπολιτικός καιγεωστρατηγικός 
παράγων στις διεθνείς σχέσεις. 

γ) Δίκαιο και επίλυση διεθνών διαφορών (δημόσιων και 
ιδιωτικών) στην Ν.Α. Ευρώπη. 

δ) Ιστορία και πολιτισμός της Ν.Α. Ευρώπης. 

2. Διδακτορικού διπλώματος (Β' επίπεδο) 

Οι φοιτητές του Προγράμματος Μεταπτυχιακών Σπου¬ 
δών δευτέρου επιπέδου με παράλληλη ερευνητική εργα¬ 
σία οφείλουν να συγγράφουν πρωτότυπη μονογραφία, 
σε ένα από τα γνωστικά αντικείμενα του Προγράμματος. 

Άρθρο 7 

Αριθμός εισακτέων 

Ο αριθμός των εισακτέων ορίζεται κατ’ ανώτατο όριο σε 
είκοσι (20) για κάθε ακαδημαϊκό έτος. Πέραντούτων μπο¬ 
ρούν να εγγράφονται και έως δώδεκα ακόμη σπουδαστές 
προερχόμενοι από τις Βαλκανικές χώρες και την Κύπρο, 
έχοντες τα αυτά τυπικά προσόντα ως και οι προηγούμε¬ 
νοι, που θα υποδεικνύονται από το Ελληνικό Υπουργείο 
Εξωτερικών. 

Άρθρο 8 
Προσωπικό 

Τα μέλη ΔΕΠ που θα απασχοληθούν στο Νέο Πρόγραμ¬ 
μα Μεταπτυχιακών Σπουδών είναι: 

1. Από το Τμήμα Νομικής του Δ.Π.Θ. (τουλάχιστον 
τρεις). 

2. Από το Τμήμα Διοίκησης Επιχειρήσεων του ΤΕΙ Καβά¬ 
λας (τουλάχιστον τρεις). 

3. Επιπλέοντων ανωτέρω στο Π.Μ.Σ. θα απασχοληθούν 
και μέλη ΔΕΠ άλλων Τμημάτων του Δ.Π.Θ. και μάλιστα 
του Τμήματος Διεθνών Οικονομικών Σχέσεων και Ανάπτυ¬ 
ξης και του Τμήματος Ιστορίας και Εθνολογίας και των 
λοιπών Ελληνικών εκπαιδευτικών ιδρυμάτων καθώς και 
διδάσκοντες εκπαιδευτικών ιδρυμάτων της αλλοδαπής, 
συγγενών γνωστικών αντικειμένων. 

Άρθρο 9 

Υλικοτεχνική υποδομή 

Το Τ μήμα Νομικής του Δ.Π.Θ., το οποίο θα έχει και τη δι- 

οικητική υποστήριξη του Προγράμματος, στεγάζεται σε 
νέο κτιριακό συγκρότημα, στην Πανεπιστημιούπολη Κο¬ 
μοτηνής και διαθέτει, μεταξύ άλλων, αίθουσες του ήδη 
λειτουργούντος Π.Μ.Σ., εκ των οποίων εκείνη του Τομέα 
Διεθνών Σπουδών θα φιλοξενήσει το Π.Μ.Σ. Διαθέτει, επί¬ 
σης, εργαστήριο Ηλεκτρονικών Υπολογιστών και ενιαία 
Βιβλιοθήκη του Τμήματος με 85.000 τόμους βιβλίων και 
948 επιστημονικά περιοδικά. 

Άρθρο 10 

Διάρκεια Λειτουργίας 

Το Π.Μ.Σ. θα λειτουργήσει για δέκα ακαδημαϊκά έτη, 
δηλ. μέχρι και το ακαδημαϊκό έτος 2013-2014. 

Άρθρο 11 

Κόστος λειτουργίας 

1. Από 1.10.2004 έως 31.8.2006 το κόστος λειτουργίας 
υπολογίζεται σε 70.000 ευρώ που θα καλυφθεί από το 
πρόγραμμα του ΕΠΕΑΕΚκαι ως εξής: 

α) Αποζημίωση μελώνΔΕΠ: 24.000 ευρώ, 
β) Αποζημίωση διδασκόντων (εκτός μελών ΔΕΠ, είτε εί¬ 
ναι Καθηγητές Ιδρυμάτων του εξωτερικού είτε προέρχο¬ 
νται από ερευνητικά κέντρα, Τ.Ε.Ι., τον ευρύτερο δημόσιο 
ή ιδιωτικό τομέα κ.λπ.): 5.000 ευρώ. 

γ) Αμοιβές άλλων κατηγοριών προσωπικού για διοικητι¬ 
κή και τεχνική υποστήριξη: 18.000 ευρώ, 
δ) Υποτροφίες: 14.000 ευρώ, 
ε) Δαπάνες μετακινήσεων: 1.500 ευρώ, 
στ) Προμήθεια εκπαιδευτικού υλικού: 500 ευρώ, 
ζ) Αναλώσιμα: 1000 ευρώ. 

η) Προμήθεια, συντήρηση εξοπλισμού/λογισμικού: 
1.500 ευρώ. 

θ) Δαπάνες δημοσιότητας: 1000 ευρώ, 
ι) Γενικά έξοδα: 3.500 ευρώ. 

2. Μετά τη λήξη του ΕΠΕΑΕΚτο ετήσιο κόστος λειτουρ¬ 
γίας ανέρχεται στα 36.225 ευρώ και αναλύεται ως εξής: 

α) Αποζημίωση μελών ΔΕΠ: 12.600 ευρώ. 


β) Αποζημίωση διδασκόντων (εκτός μελών ΔΕΠ, είτε εί¬ 
ναι Καθηγητές Ιδρυμάτων του εξωτερικού είτε προέρχο¬ 
νται από ερευνητικά κέντρα, Τ.Ε.Ι., τον ευρύτερο δημόσιο 
ή ιδιωτικό τομέα κ.λπ.): 2.625 ευρώ. 

γ) Αμοιβές άλλων κατηγοριών προσωπικού για διοικητι¬ 
κή και τεχνική υποστήριξη: 8.925 ευρώ, 
δ) Υποτροφίες: 7.350 ευρώ, 
ε) Δαπάνες μετακινήσεων: 787,5 ευρώ, 
στ) Προμήθεια εκπαιδευτικού υλικού: 262,5 ευρώ, 
ζ) Αναλώσιμα: 525 ευρώ. 

η) Προμήθεια, συντήρηση εξοπλισμού/λογισμικού: 
787,5 ευρώ. 

θ) Δαπάνες δημοσιότητας: 525 ευρώ, 
ι) Γενικά έξοδα: 1837,5 ευρώ 

Το κόστος λειτουργίας πρόκειται να καλυφθεί κατά ένα 
μέρος από χορηγίες και δίδακτρα φοιτητών (το ύψος των 
διδάκτρων, για πλήρη κύκλο σπουδών, εκτιμάται περίπου 
στα 2.500 ευρώ) και κατά το λοιπό ποσό από τον τακτικό 
προϋπολογισμό του Δ.Π.Θ. (50%) και από τον τακτικό 
προϋπολογισμό του ΤΕΙ Καβάλας (50%). 

Οι δαπάνες για αποζημιώσεις, υποτροφίες ή μετακινή¬ 
σεις διδακτικού ή άλλων κατηγοριών προσωπικού θα κα¬ 
λύπτονται από ίδιους πόρους, δηλαδή από δίδακτρα και 
χορηγίες. 

Άρθρο 12 

Μεταβατικές διατάξεις 

Όλα τα θέματα που τυχόν προκύπτουν και δεν προβλέ- 
πονται από την παρούσα απόφαση θα ρυθμίζονται από 
τον εσωτερικό κανονισμό λειτουργίας και από τα αρμόδια 
όργανα σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 2004 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




